Disney Junior

Ιστορία

Η The Walt Disney Company προσπάθησε αρχικά να ξεκινήσει ένα εικοσιτετράωρο καλωδιακό τηλεοπτικό κανάλι για παιδιά προσχολικής ηλικίας στις Ηνωμένες Πολιτείες Αμερικής όταν η ίδια η εταιρεία ανακοίνωσε ότι θα ξεκινήσει το Playhouse Disney Channel, ένα τηλεοπτικό παρακλάδι ενός νεοεισερχόμενου ημερήσιου ενθέτου του Disney Channel το οποίο μεταδόθηκε για πρώτη φορά στις 8 Μαΐου 1997 και ξεκινούσε κατά τις πρωινές ώρες όλη την εβδομάδα με τα καθημερινά ένθετα να διαρκούν μέχρι νωρίς το απόγευμα. Τα σχέδια για το τηλεοπτικό δίκτυο των ΗΠΑ έπεσαν τελικά στο ράφι, ωστόσο κάποια κανάλια που είχαν αφιερωθεί στα προγράμματα του Playhouse Disney ξεκίνησαν να εκπέμπουν διεθνώς σε άλλες χώρες.
Η αξιοποίηση του Disney Junior ξεκίνησε στις 26 Μαΐου 2010 όταν η Disney–ABC Television Group ανακοίνωσε το λανσάρισμα του καναλιού που θα εκπέμπει ψηφιακά, καλωδιακά και δορυφορικά, και το οποίο θα ανταγωνίζεται με άλλα καλωδιακά κανάλια που απευθύνονται κυρίως σε παιδιά προσχολικής ηλικίας, όπως το Nick Jr. του Nickelodeon που ανήκει στη Viacom Media Networks (τμήμα της πολυεθνικής Viacom), το Qubo που ανήκει στην Ion Media και το Universal Kids (πρώην Sprout) που ανήκει στην NBCUniversal Cable Entertainment Group τμήμα της NBCUniversal.
Επιπλέον, η εκπομπή που μεταδιδόταν από το Disney Channel, θα μπορούσε επίσης να μετονομαστεί σε Disney Junior, πριν από την επίσημη έναρξη του καναλιού με το ίδιο όνομα. Σύμφωνα με ανακοίνωση τα 22 υπάρχοντα ένθετα και καλωδιακά κανάλια που βρίσκονται εκτός των ΗΠΑ και τα οποία φέρουν το όνομα Playhouse Disney θα πρέπει να μετονομαστούν σε Disney Junior.
Ήδη το κανάλι με το σημερινό του όνομα στις Ηνωμένες Πολιτείες Αμερικής προόριζε να αντικαταστήσει το Soapnet, το οποίο ανήκε στην Disney–ABC Television Group, μετέδιδε καθημερινά σαπουνόπερες, συνεργαζόταν με τα τρία μεγάλα ραδιοτηλεοπτικά δίκτυα της Αμερικής (συμπεριλαμβανομένου και του ABC) και επιπλέον έβαζε και επαναλήψεις παλιών σειρών λόγω της συνεχούς πτώσης στη δημοτικότητα της σαπουνόπερας στην τηλεόραση, κατά μήκος της ανάπτυξης της υπηρεσίας Video on Demand (συμπεριλαμβανομένης της ηλεκτρονικής διαθεσιμότητας της ροής προγράμματος για σαπουνόπερες) και των ψηφιακών συσκευών εγγραφής video, τα οποία αναιρούν την ανάγκη για ένα γραμμικό κανάλι που να είναι αφιερωμένο σε αυτό το είδος.

Λανσάρισμα

Το Disney Junior ξεκίνησε αρχικά ως εκπομπή του Disney Channel στις 14 Φεβρουαρίου 2011. Με την κατάργηση του Playhouse Disney που έγινε μια μέρα πριν, οι μασκότ Ooh και Aah αποσύρθηκαν και κάποια προγράμματα που είχαν μεταδοθεί (όπως το Οι φίλοι μου, ο Τίγρης και ο Γουίνι το αρκουδάκι) αποσύρθηκαν από το πρόγραμμα του Disney Channel εντελώς.
Το Disney Junior ήταν αρχικά προγραμματισμένο να κάνει το τηλεοπτικό του ντεμπούτο, τον Ιανουάριο του 2012, αλλά στις 28 Ιουλίου 2011, η Disney–ABC Television Group έδωσε παράταση σύμφωνα με ανακοίνωση να ξεκινήσει την άνοιξη του 2012, και στη συνέχεια μέχρι το Φεβρουάριο του ίδιου έτους, είχε ορισθεί η ημερομηνία έναρξης και η μετονομασία των καναλιών σε Disney Junior.
Στις 9 Ιανουαρίου 2012 η Disney–ABC Television Group ανακοίνωσε ότι το κλείσιμο του Soapnet για τους περισσότερους παρόχους είχε προγραμματιστεί για τις 22 Μαρτίου 2012. Το Disney Junior ως ανεξάρτητο τηλεοπτικό κανάλι ξεκίνησε επίσημα την επόμενη κιόλας μέρα, στις 23 Μαρτίου στις 12:00 π.μ. (Ώρα Ανατολικής Ευρώπης) με το επεισόδιο της παιδικής σειράς κινουμένων σχεδίων Η λέσχη του Μίκυ ονόματι "Η μεγάλη έκπληξη του Μίκυ" ως το πρώτο πρόγραμμα που μεταδόθηκε στο νέο κανάλι. Το κανάλι Soapnet εξέπεμπε από τις 20 Ιανουαρίου 2000 μέχρι τις 31 Δεκεμβρίου 2013.
Στο κανάλι μεταδίδονται έως σήμερα οι παιδικές σειρές Ο Τζέικ και οι πειρατές της χώρας του ποτέ, Η λέσχη του Μίκυ και Η μικρή γιατρός. Στο κανάλι επίσης ξεκίνησε να μεταδίδεται μια σειρά μικρού μήκους ονόματι Ένα ποίημα είναι… και τα Σαββατοκύριακα το ένθετο, Ο Μαγικός κόσμος του Disney Junior με προβολές ταινιών.
Αν και στην πραγματικότητα εξαγοράστηκε το κανάλι που αντικατέστησε το Soapnet, μια αυτοματοποιημένη υπηρεσία εξακολουθούσε στο εν λόγω κανάλι να υπάρχει για τους παρόχους που δεν είχαν ακόμα καταλήξει σε συμφωνία για τη μεταφορά του Disney Junior (παρόμοια με άλλα κανάλια που συνέχισαν να λειτουργούν κατά τη διάρκεια της μετάβασης και μετονομασίας του Nickelodeon Games and Sports for Kids σε TeenNick και του Fox Reality Channel σε Nat Geo Wild) ή που είχε πραγματοποιηθεί αυτή η υπηρεσία έτσι ώστε να μην χάσει συνδρομητές λόγω της άμεσης απώλειας του εν λόγω δικτύου.
Πρόκειται για ορισμένους παρόχους όπως η Cox Communications που ανήκει στην Cox Enterprises, η Altice USA θυγατρική της Ολλανδικής Altice, η DirecTV που ανήκει στην AT&T Communications τμήμα της Αμερικάνικης AT&T, η Verizon Fios που ανήκει στην Verizon Communications και η Spectrum που ανήκει στην Charter Communications και οι οποίοι εξακολουθούσαν να μεταδίδουν το Soapnet ενώ έχει προστεθεί το Disney Junior. Οι δραστηριότητες του Soapnet συνεχίστηκαν 16 μήνες αργότερα απ' ό,τι είχε αρχικά προγραμματιστεί, μέχρι το κανάλι να κλείσει οριστικά στις 31 Δεκεμβρίου 2013 στις 12:00 π.μ. (Ώρα Ανατολικής Ευρώπης).
Στις 21 Ιουνίου 2014, το Disney Junior ξεκίνησε το πρόγραμμά του, τις δύο πρώτες ώρες με την τρίωρη Σαββατιάτικη εκπομπή της Univision ονόματι Planeta U, ως ένα τηλεοπτικό παρακλάδι του δικτύου, ονόματι το Disney Junior στη Univision και το οποίο μεταδίδεται στην Ισπανική γλώσσα και μεταγλωττίζει τις παιδικές σειρές που μεταδίδει (αρχίζοντας από τις σειρές Η λέσχη του Μίκυ και Ο μαστοράκος, τα οποία είναι τα τελευταία προγράμματα που περιλαμβάνουν βασικές οδηγίες των λέξεων και των φράσεων στα Αγγλικά αντί στα Ισπανικά, όπως συμβαίνει και με την Αγγλική έκδοσή τους).

Στην Ελλάδα

Η ελληνική έκδοση του Disney Junior ξεκίνησε την μετάδοσή της την 1η Ιουνίου 2011 στην πλατφόρμα της COSMOTE TV μέσω Conn-X και μέσω Δορυφόρου. Το κανάλι εκπέμπει μεταγλωττισμένο από τις 06:00 έως τις 03:00. Στην θέση 503 (μέσω δορυφόρου) και στην θέση 46 (μέσω Conn-X).